stanford-oval/wikipedia huggingface dataset:
קמע
הקמע בתרבויות שונות > בקרב הבדווים

הבדווים מאמינים בקיום רוחות, שדים ועינא בישא. הדרך להילחם בהם היא באמצעות קמיעות, החל בקמיע הנושא את שם אללה ונביאו, המשך בפסוקים מן הקוראן, וכלה בקמיעות של רזים והשבעות. יש קמיעות שבהם המילים כתובות על נייר או על עור וכאלה הרקועים על כסף או על נחושת. מהם שעשויים מחלוקי אבן, מחרוזים, מאבר מן החי ועוד. הבדווים מייחסים חשיבות מיוחדת לדברים שיצאו מפי הנביא: "הריפוי שלכם בשלושה: לגימה מהדבש, כוויה באש ופסוק מהקוראן", כנאמר בשפת העם "תמרה וג'מרה ואיה מן אל קוראן" - תמרה וגחלת ופסוק מהקוראן.
דוגמאות לקמיעות:
מאסכה - קמיע נגד הפלה.
טאסת רג'ה - צלחת לזעזוע והלם.
אבנים כקמיעות :
קובלה: אבן אדומה שצורתה כצורת כבד. אשה גרושה נושאת אותה על גופה כסגולה שבמהרה תינשא.
מדוס - אבן ארוכה ירוקה. נושאת אבן זו "אתדוס רג'להא" - "תדרוך על בעלה" עד שיהיה מציית לה בכל.
קמיע לאהבה - כשאדם רוצה להבטיח שאישה מסוימת תאהב אותו, הוא בא אל איש יודע דבר, הכותב עבורו קמיע. הקמיע נכתב בדם של הודהוד (דוכיפת), אותה ציפור ששידכה בין שלמה המלך ובלקיס מלכת שבא.
פעמון על צווארו של הילד (קול הפעמון מגרש מהילד רוחות רעות ושדים).
פעמון להגנת האוהל (יש ציפור שנקראת הייגכנכנג (לילית?), המבשרת חורבן והרס. כשהציפור נוחתת על האוהל, הפעמון משמיע צלצול המבריח אותה).
שמירה מעין רע - תולים על האוהל פרסה, טלף או רגל של חמור. תולים מחרוזת או חרוז כחול על צוואר הסוסה או הגמל.
חואיה לריפוי הכחשת נחש, קמיע בצורת נחש דו ראשי עשוי נחושת. קושרים קמיע זה מעל מקום ההכשה, לאחר ששפשפו בו קלות את מקום ההכשה והחולה מבריא.
חרוז מיוחד שנקרא חואיה, שהוא חלק וצבעוני כבטנו של הנחש, ושמים על מקום ההכשה.
הבדווי המסורתי בדרך כלל יפנה אל הדרווישים למצוא תרופה לסוג מסוים של מחלות ודאגות. חלק מתרופות אלה הן הקמיעות. תליית קמיע על הגוף היא אחת הדרכים להישמר או להירפא ממחלה או כישוף. לדוגמה: תלית חרוזים בצבע תכלת על ראש התינוק. החרוזים נקראים "קושאש" (המילה "קוש" פירושה לגרש את עין הרע, את המחלה או את מעשי הכישוף).
המבוגרים תולים קמיעות על גופם, בפרט כאשר הם חשים מאוימים על ידי יריביהם. מגן הקמיע נכתב בדיו על נייר, ולאחר מכן הוא מקופל לצורת משולש ונעטף בבד או בעור ונתלה על הגוף. אם נושא הקמיע סובל ממחלה הנגרמת על ידי שדים מן האדמה, הקמיע יונח מתחת לכרית השינה. חלק מהקמיעות מכיל צירופי אותיות, מילים, סמלים, מספרים, פסוקים מהקוראן וכדומה, אשר רק כותב הקמיעות יודע את מובנם.
הקמע בתרבויות שונות > ביהדות

הקמעות זכו ליחס שונה בין ההוגים. בתלמוד מוזכרים קמעות שונים (כמו במסכת שבת ס, ב ובבכורות ל, ב), עובדה המראה 
שדעתם של חכמי התלמוד לא שללה קמעות כלל. בדברי גאונים מסוימים יש גם התייחסות מפורשת חיובית לקמעות:
"שיש כמה דברים שהמלאכים עושים בהם לפי מה שהם רואים ואינם צריכים רשות מלמעלה. ולכן נכתבות קמיעות ונאמרים שמות מלאכים כדי שיעזרו המלאכים בדבר"
האמונה בקמעות רווחה ביותר בימי הביניים, ובעיקר בזמן מסעות הצלב.
הקמע בתרבויות שונות > ביהדות > דעתו של הרמב"ם

יחסו של הרמב"ם לקמיעות מורכב. מחד, מבוטאת שלילתו את הקמעות שהכיר בצורה הברורה ביותר בספרו מורה הנבוכים:
"ואל יעלו על לבך הזיות כותבי הקמיעות, ומה שתשמע מהם או תמצא בספריהם הטיפשיים, שמות שהם מצרפים אותם שאינם מורים על שום עניין כלל, וקוראים אותם שמות, ומדמים שהם צריכים קדושה וטהרה, ושהם עושים נפלאות. כל הדברים הללו סיפורים שאין ראוי לאדם שלם לשמעם, כל שכן לסבור אותם".
מאידך, הרמב"ם עצמו בספרו ההלכתי משנה תורה הביא הלכות פסוקות מן התלמוד באשר להיתר טלטול מרשות לרשות של קמעות "מומחים" (היינו שכבר הוכח ששמרו על האדם שלוש פעמים) בשבת, וכיוצא בזה, הנובעים מייחוס ממשי לקמעות. יושם לב ששלילתו האמורה לעיל של הרמב"ם אינה את מוסד הקמעות כשלעצמו, אלא את הקמעות שהכיר, ובהם "שמות קדושים", במקום אחר הרמב"ם מסביר שכל דבר שהוכח שהוא פועל, אין זה משנה שאיננו יודעים את הסיבה (והיא יכולה להיות פסיכולוגית גרידא, או כוח טבע שאיננו מכירים), בשביל שהדבר יהיה מותר וסביר להשתמש בו. יחסו זה של הרמב"ם מבטא את השקפת עולמו המדעית-אמפירית, הגורסת כי יש לשפוט דברים לפי הוכחת יעילותם בפועל, ולא לפי דעות קדומות שיש לנו עליהם.
פרשנים רבים סברו כי לדעת הרמב"ם דרך הפעולה היחידה שבה הקמיעות פועלים והיא יכולה להיות פסיכולוגית גרידא, או כוח טבע שאיננו מכירים בלבד, דבר המשתלב עם גישתו הרציונלית-שכלתנית המובהקת, ולדעתם ההיתר לטלטול קמעות בשבת אינו אלא מחמת ההשפעה על החולה, בדומה לאפקט הפלצבו.
הקמע בתרבויות שונות > ביהדות > יחסם של חכמי הקבלה לקמעות

גם בין חכמי הקבלה נמצאו כאלו שהסתייגו מהשימוש בקמעות, אף שלדעתם הקמעות המקוריים אכן מכילים כוחות על טבעיים. לדעתם, על פי מסורת מהאר"י, במשך השנים הלך ופחת הידע הנכון לעשיית הקמעות, ו"שמות" הכתובים בספרים שונים לכתיבה בקמעות שונו בכוונה כדי שלא ישתמשו בהם אנשים שאינם ראויים להשתמש בהם, ולכן לדעתם אין להשתמש בקמעות בזמננו. אך יש בין חכמי הקבלה של הדור האחרון שטענו למסורת ברורה על קמעות מועילים, והם הרבו להשתמש בקמעות. ביניהם נמנו הרב יצחק כדורי (ראו גם בהסכמתו לספר "תמים תהיה"), 
נטען שהבעל שם טוב לא התנגד לשימוש ב"שמות קדושים" בקמעות, והראיה היא שנמצאו בכתבים המיוחסים אליו (כתבים שמקורם בגניזה החרסונית המפוקפקת) מכתבים לבתו אדל, ובהם בקשה שתשלח לו על ידי שליח את ספר השמות הקדושים בדחיפות כשהיה במסע. בחלק מהקמעות שכתב הופיע שמו בלבד.
היו מבין החוקרים שזיהו קשר בין המזוזה לקמע עתיק. יחסם של רבים ביהדות אל המזוזה הוא אכן כאל קמע, רעיון שהרמב"ם מתנגד לו בחריפות.
קמעות רבים רוכזו בספר רזיאל המלאך. קמעות שונים נפוצים עד זמננו אצל שומרי מסורת, בעיקר בביתן של יולדות כסגולה ללידה קלה. קמע נפוץ ביותר הוא החמסה.
קמעות בחוק הישראלי

בישראל הפיצו אנשי מפלגת ש"ס, במערכות בחירות שונות, קמעות שונות כדי לענדם, במיוחד ביום הבחירות. בעקבות תופעה זו תוקן, בשנת 2000, סעיף 122 לחוק הבחירות לכנסת, ונקבע שהמשדל אדם להצביע או להימנע מלהצביע באמצעות מתן קמע, עונשו מאסר חמש שנים או קנס.
ראו גם

קמע (אדם או בעל חיים)
אפוטרופאיזם
ברכת הבית
לקריאה נוספת

יצחק מזרחי, שלא נדע מצרות - סגולות, קמעות וחותמי שלמה, ספר בהוצאת המחבר
ניצה בהרוזי (עורכת) יד המזל - ח'מסות מאוסף משפחת גרוס ומאוסף המוזיאון, מוזיאון ארץ ישראל, תל אביב 2002
הערות שוליים

↑  ספר התשבי ערך קמע: "ונראה לי שהוא לשון קימעה בדברי חז"ל שפירושו מעט, ולפי שמשימין בקמיע פתקין קטנים עם כתובה מועטת בראשי תיבות וגימטריאות של שמות קדושים והשבעות לפיכך נקרא קמיע".
1 2  מאייה זמיר, משנה קמע - משנה מזל, באתר ynet, 3 באוקטובר 2005
↑  "קמיעות ברפואה העממית בקרב הבדואים בנגב", אוסף ששון בר-צבי, אוסף המוזיאון לתרבות הבדואים, מרכז ג'ו אלון, הוצאת ספרים אריאל, דצמבר 2008, מאמרים: "הקמיעות בקרב הבדווים", ששון בר-צבי, עמוד 6–8, "קמיעות ברפואה הבדווית", ד"ר חליל אבו רביע, אוניברסיטת בן-גוריון בנגב, עמוד 9
↑  חוק הבחירות לכנסת
| --- | --- |
בקרת זהויות :  NLI: 987007294865205171  BNE: XX527853  BnF: cb119752184 (data)  GND: 4142310-0  LCCN: sh85004685  NDL: 00562529  NKC: ph118407 
קמע מצרי עתיק המציג את תחות, אל החוכמה, הכתיבה, המדע, השירה והקסם במיתולגיה המצרית.
קמע מצרים העתיקה של האל הגמד בס באוסף הקבוע של מוזיאון הילדים של אינדיאנפוליס.
קמע נוצרי אתיופי
קמע מוסלמי
קמע הינדי
קמע יהודי משנת 1929
קמעות יהודיים בני ימינו
קמע לאם היולדת, מאוספי הספרייה הלאומית, ישראל.
קלארנס הובנר

| --- | --- |
גנרל קלארנס הובנר
גנרל קלארנס הובנר
 לידה:  24 בנובמבר 1888 באשטון, קנזס, ארצות הברית 
 פטירה:  23 בספטמבר 1972 (בגיל 83) וושינגטון די. סי., ארצות הברית ארצות הברית
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  המכללה לפיקוד ומטה של צבא ארצות הברית  מכללת המלחמה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1910–1950 (כ־40 שנה)
 דרגה:   לוטננט גנרל
 תפקידים בשירות
 מפקד הדיוויזיה ה-1   מפקד הקורפוס ה-5   מפקד פיקוד אירופה של צבא ארצות הברית
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב השירות המצוין (2)     מדליית השירות המצוין (3)    לגיון ההצטיינות     כוכב הכסף     כוכב הארד     לב הארגמן (2)    צלב המלחמה    צלב המלחמה
 
קלארנס ראלף הובנר (באנגלית: Clarence Ralph Huebner‏; 24 בנובמבר 1888 – 23 בספטמבר 1972) היה גנרל בצבא ארצות הברית, אשר פיקד על כוחות במלחמת העולם השנייה.
ביוגרפיה > ראשית חייו

הובנר נולד ב-24 בנובמבר 1888 בבאשטון, קנזס, ובשנת 1910 התגייס לצבא ארצות הברית. הובנר שירת ברגימנט הרגלים ה-18, ובשנת 1916 קודם לדרגת סמל.
במהלך מלחמת העולם הראשונה לחם הובנר כחלק מרגימנט הרגלים ה-28, שהשתייך לדיוויזיה ה-1, ולחם עמו בקרב סן-מייל ובמתקפת מז-ארגון. במהלך הקרבות נהרג מפקד הגדוד ה-2 של הרגימנט, והובנר מונה למחליפו. על פעולותיו בקרבות קיבל הובנר את עיטורי צלב השירות המצוין (2 פעמים), מדליית השירות המצוין וכוכב הכסף.
לאחר המלחמה מילא הובנר תפקידי מטה והדרכה שונים, ובין השנים 1929–1933 פיקד על פורט-לינוורת'.
ביוגרפיה > מלחמת העולם השנייה

בשנת 1943 מונה הובנר למפקד הדיוויזיה ה-1, לאחר שמפקדה טרי אלן הודח בשל חוסר משמעת בדיוויזיה. הובנר שיקם את המשמעת בדיוויזיה, והוביל אותה במהלך הפלישה לנורמנדי בלחימה בחוף אומהה. לאחר מכן פיקד הובנר על הדיוויזיה במהלך מבצע קוברה, בקרב על אאכן ובקרב יער הירטגן. בינואר 1945 מונה הובנר למפקד הקורפוס ה-5 במקום לאונרד ג'רואו, ופיקד עליו במהלך פלישת בעלות הברית המערביות לגרמניה, וכוחותיו היו הראשונים שיצרו קשר עם הצבא האדום על נהר האלבה.
ביוגרפיה > לאחר המלחמה

במהלך שנת 1949 היה הובנר מפקד כוחות הכיבוש האמריקנים בגרמניה, ובשנת 1950 פרש מהצבא. לאחר מכן מונה למפקד ההגנה האזרחית בניו יורק, וכיהן בתפקיד זה עד לשנת 1961.
ב-23 בספטמבר 1972 מת הובנר בביתו בוושינגטון די. סי., ונקבר בבית הקברות הלאומי ארלינגטון, וירג'יניה, יחד עם שתי נשותיו.
ראדומיר פוטניק

| --- | --- |

הוויווד ראדומיר פוטניק
 לידה:  24 בינואר 1847 קרגוייבץ, נסיכות סרביה, האימפריה העות'מאנית האימפריה העות'מאנית
 פטירה:  17 במאי 1917 (בגיל 70) ניס, צרפת צרפת
 מקום קבורה:  בית הקברות החדש של בלגרד 
 מדינה:  ממלכת סרביה 
 השכלה:  האקדמיה הצבאית של בלגרד 
 השתייכות:   צבא סרביה
 תקופת הפעילות:  1863–1915 (כ־52 שנים)
 דרגה:  פילדמרשל
 תפקידים בשירות
 המלחמה העות'מאנית-סרבית (1876).  המלחמה העות'מאנית-רוסית (1877–1878) כמפקד גדוד.  ראש המטה הכללי הסרבי.  מפקד הצבא הסרבי במלחמת הבלקן הראשונה ובמלחמת הבלקן השנייה.  מפקד הצבא הסרבי במערכה על סרביה במלחמת העולם הראשונה.
 פעולות ומבצעים
 מלחמת בולגריה-סרביה  מלחמת העולם הראשונה  מלחמת הבלקן השנייה  מלחמת הבלקן הראשונה  מלחמות הבלקן 
 עיטורים
 פור לה מריט.  אות כתר הברזל. אות מסדר הכתר הרומני.  אות לגיון הכבוד.  אות מסדר מיכאל הקדוש וג'ורג' הקדוש.  אות מסדר סטניסלאב הקדוש. אות מסדר הנשר הלבן הסרבי.
 תפקידים אזרחיים
 שר המלחמה הסרבי בעת מלחמות הבלקן.
 הנצחה
 הר פוטניק בקנדה(אנ').
 
ראדומיר פוטניק (בסרבית קירילית: Радомир Путник;‏ 24 בינואר 1847, קרגוייבץ, נסיכות סרביה, האימפריה העות'מאנית – 17 במאי 1917 ניס, צרפת), היה פילדמרשל סרבי, מפקד הצבא הסרבי במלחמת הבלקן הראשונה, השנייה ובמערכה על סרביה במלחמת העולם הראשונה.
ביוגרפיה > תחילת הקריירה

פוטניק נולד למשפחת גולים סרבית אשר חזרה לנסיכות האוטונומית באמצע המאה ה-19 משטחי האימפריה האוסטרית. אביו היה מורה בקרגוייבץ וראדומיר סיים את השכלתו היסודית בעיר. בהמשך עבר לבלגרד וב-1863 סיים את בית הספר הצבאי לארטילריה. ב-1879 נישא לליוביצה בויוביץ' ולזוג נולדו 7 ילדים, 4 בנים ו-3 בנות. פוטניק הצטיין במהלך המלחמה העות'מאנית-סרבית (1876) והמלחמה העות'מאנית-רוסית (1877–1878) ונודע כקצין אמיץ לב, אך גם בעל בעיות משמעת, דעתן, שהרבה להסתכסך עם מפקדיו. מ-1886 ועד 1895 הוצב לתפקידי הדרכה בכירים באקדמיה הצבאית בבלגרד. ב-1899 מונה לסגן ראש המטה הכללי הסרבי ובשל סכסוך עם מילאן הראשון אשר בעת ההיא כיהן כמפקד הצבא הסרבי תחת בנו המלך אלכסנדר הראשון, נאלץ לפרוש מהשירות הצבאי. ב-1903 פרצה הפיכה בממלכה, המלך אלכסנדר נרצח ובמקומו עלה לשלטון פטר הראשון. פוטניק הוחזר לשירות פעיל, הועלה לדרגת גנרל ומונה לראש המטה הכללי הסרבי. פוטניק מינה את ז'יוויין מישיץ' לסגנו ויחדיו פעלו לארגון מחדש של הצבא והצערת סגל הפיקוד. ב-1912 הועלה לדרגת פילדמרשל והוביל את הצבא הסרבי במהלך מלחמת הבלקן הראשונה והשנייה, אשר הניבו הישגים טריטוריאליים נכבדים לסרבים כפי שבאו לידי ביטוי בהסכם בוקרשט (1913). במהלך מלחמות הבלקן, מונה מספר פעמים לשר המלחמה של הממלכה.
ביוגרפיה > מלחמת העולם הראשונה ואחריתו

פוטניק סבל מבריאות לקויה ולאחר תום מלחמות הבלקן נסע לסנטוריום בבאד גליישנברג שבקיסרות הגרמנית, שם שהה כשפרצה מלחמת העולם הראשונה. ז'יוויין מישיץ' מילא את מקומו בהיעדרו ופעל לארגון וגיוס הצבא. פוטניק חזר לסרביה והגיש את התפטרותו למלך פטר הראשון, על רקע מצב בריאותו הלקוי. המלך דחה את בקשתו ועמד על כך שיעמוד בראש צבא הממלכה בעימות מול צבא האימפריה האוסטרו-הונגרית ולו רק בשל דמותו כמנהיג צבאי. פוטניק ארגן את הצבא הסרבי אשר הכה באוסטרו-הונגרים ובדצמבר 1914 הצליח להדוף אותם אל מחוץ לגבולות הממלכה. באוקטובר 1915 פתחו האוסטרו-הונגרים, הגרמנים והבולגרים בפיקודו של אוגוסט פון מקנזן במתקפה משולבת בשתי חזיתות כנגד הצבא הסרבי המותש. הסרבים היו בנחיתות מספרית ביחס של 1:2 ולא יכלו לעמוד בפני המתקפה. ב-25 בנובמבר 1915 הורה פוטניק לצבא הממלכה לחדול מלחימה ולסגת לחוף האלבני.
במהלך הנסיגה הארוכה וההמתנה לפינוי מאלבניה לאי קורפו מתו 100,000 חיילים סרבים. פוטניק שמצב בריאותו היה רעוע מלכתחילה, פיקד אישית בשטח על נסיגת הצבא הסרבי וארגן את הכוחות לקראת הפינוי והעניין הירע עוד יותר את מצבו. הסרבים הצליחו להעביר 125,000 חיילים לקורפו והם היוו כוח מרכזי בהכרעת החזית המקדונית, 3 שנים מאוחר יותר. בינואר 1916 הדיח המלך פטר הראשון את פוטניק ועימו כל המטה הכללי הסרבי. לפוטניק נודע על כך באקראי, הוא פשט את מדיו ונסע לניס שבצרפת, אליה הגיע חולה בנפחת בשלבים מתקדמים. ראדומיר פוטניק הלך לעולמו ב-17 במאי 1917 והוא בן 70 שנים. ב-1926 הועברו עצמותיו לממלכת יוגוסלביה והוא נקבר בטקס צבאי מלא בבית העלמין בבלגרד.
קרב לוסייל

קרב לוסייל (בערבית: معركة لوسيل; בספרדית: Batalla de Lusail; בהולנדית: Slag van Lusail) הוא כינוי למשחק כדורגל שנערך ברבע גמר מונדיאל 2022 בין הולנד לארגנטינה באצטדיון האייקוני לוסייל בעיר לוסייל שבקטר ב-9 בדצמבר 2022. השופט הספרדי מטאו לאוס הוציא מספר שיא של 18 כרטיסים צהובים וכרטיס אדום אחד, וקבע שיא חדש לכרטיסים למשחק אחד בכל טורניר בינלאומי שנוהל על ידי פיפ"א.
רקע

להולנד ולארגנטינה היו תשע פגישות קודמות, שפיתחו יריבות ביניהן; ההולנדים ניצחו בארבע מתוך תשעת המשחקים, בעוד הארגנטינאים ניצחו במשחק אחד, והמשחקים האחרים הסתיימו בתיקו, שניים מהם נצחו על ידי ארגנטינה בפנדלים. חמישה מהמשחקים הקודמים התקיימו במונדיאל: ניצחון 4-0 להולנד בשלב הבתים השני ב-1974 נענה בניצחון 3-1 לארגנטינאים בגמר 1978. ההולנדים ניצחו 2-1 ברבע גמר 1998 לקראת שני תיקו ללא שערים בשלב הבתים ב-2006 ובשלב חצי הגמר של הטורניר הגדול הקודם בו השתתפו שניהם, מונדיאל 2014 בברזיל, שהסתיים 0-0 לאחר הארכה, כאשר ארגנטינה מנצחת 2–4 בפנדלים. המשחק הקודם היה דומה בעוצמתו וקרבתו אך לא הציג את אותה רמת עוינות בין השחקנים. ליאו מסי עבור ארגנטינה ודיילי בלינד עבור הולנד היו השחקנים היחידים שלקחו חלק במשחק הזה שהיו גם על המגרש בלוסייל, בנוסף למנהל ההולנדי לואי ואן חאל.
הולנד נכנסה למשחק ללא הפסד ב-19 המשחקים הבינלאומיים הקודמים שלה. במהלך ראיונות טרום המשחק עם התקשורת, הצד ההולנדי העביר הערות שנחשפו מאוחר יותר ככועסות על הצד הארגנטינאי. ואן חאל אמר לאתר הספורט ההולנדי Nederlandse Omroep Stichting: "מסי הוא אכן השחקן המסוכן ביותר שיוצר הכי הרבה מצבים וגם עושה אותם בעצמו. מצד שני הוא לא משחק הרבה עם היריב כשהוא בשליטת הכדור. גם כאן טמונים הסיכויים שלנו". לאחר שסיום המשחק הקודם בין שתי המדינות במונדיאל הסתיים בהגרלת פנדלים, התעקש המאמן ההולנדי כי הקבוצה מתאמנת לתוצאה כזו, ואמר "אנחנו מקווים שיהיה לנו יתרון קל אם נצטרך לבעוט בפנדלים". שוער ארגנטינה אמיליאנו מרטינס אמר מאוחר יותר כי הוא צילם את ההערות של ואן חאל בטלפון שלו והתייחס אליהן בתדירות גבוהה כמוטיבציה. השוער ההולנדי אנדריס נופרט אמר לעיתונאים ימים לפני המשחק שהוא בטוח שהוא ינצח את מסי מהנקודה הלבנה. ואן חאל אמר גם ש"יש לנו חשבון לסגור עם ארגנטינה על מה שקרה לפני שני מונדיאלים".
המשחק > מהלך המשחק > מחצית ראשונה

המחצית הראשונה הייתה מאוזנת יחסית, כאשר לשני הצדדים לא הייתה הזדמנות ברורה בחצי השעה הראשונה של המשחק. לשתי הקבוצות היו קטעים דומיננטיים, כאשר ארגנטינה התקרב ליצירת הזדמנות מספר פעמים אך נעצרה על ידי הגנה הולנדית משמעתית. וולטר סמואל, עוזר המאמן של האלביסלסטה, הוזהר סביב הדקה ה-30. החלוץ והקפטן הארגנטינאי ליאו מסי חתך אז את ההגנה ההולנדית במסירה מדויקת ובישל לנאוול מולינה לשער הראשון של הלילה.
המחצית הייתה רגועה יחסית וללא תקריות אך המשחק החל להיות אגרסיבי יותר מהדקה ה-43 ואילך כאשר הוענק הכרטיס הצהוב הראשון למגן המרכזי ההולנדי יוריאן טימבר, שאחריו במהירות שלושה כרטיסים צהובים לחברו לקבוצה ואוט וחהורסט, שהיה על הספסל באותו זמן, כמו כן גם הארגנטינאים כריסטיאן רומרו ומרקוס אקוניה, שקיבל את האזהרה השנייה שלו בטורניר ולכן לא היה זמין לחצי הגמר. המחצית הסתיימה בשליטה ארגנטינאית, וההולנדים נכשלו ליצור הזדמנות ברורה להבקעה.
המשחק > מהלך המשחק > מחצית שנייה

המחצית השנייה הייתה דרמטית מאוד, כאשר המשחק התעצם וההולנדים לחצו על מנת להבקיע את שער השוויון. אקוניה הוכשל על סף הרחבה סביב הדקה ה-70, והפנדל נכבש על ידי מסי. השער ניתן, למרות חדירה לרחבה של נחואל מולינה לפני בעיטת הפנדל, וארגנטינאים היו ביתרון של שני שערים כשנותרו רק 20 דקות לשחק. מסי חגג אז מול מאמן הולנד לואיס ואן חאל והספסל ההולנדי. השער היה גם השער העשירי של מסי במשחק מונדיאל, שקשר את שיאו של גבריאל בטיסטוטה לשערים רבים ביותר במונדיאל עבור שחקן ארגנטינאי. מסי חגג את השער על ידי כיסוי אוזניים מול הספסל ההולנדי, מה שנחשב לקנטרה כלפי ואן חאל. המחווה הזכירה חגיגת שער שנעשה לפעמים על ידי שחקן ארגנטינה לשעבר חואן רומן ריקלמה, ששבו התערער על ידי ואן חאל כשהיו שניהם בברצלונה בתחילת שנות ה-2000. זמן קצר לאחר שערו של מסי, אוהד פרץ למגרש בדקה ה-75, אך נעצר במהירות על ידי האבטחה. בעוד השחקנים ההולנדים חיפשו שער מכריע, העצבים התלקחו במהירות כאשר ממפיס דפאי וליסנדרו מרטינס קיבלו כרטיסים צהובים.
ההולנדים ערכו אז חילופים כדי לנצל את היתרונות בגובה ובגודל הפיזי שהיו להם על הצד הארגנטינאי. וחהורסט, שקיבל כרטיס צהוב על הספסל, היה אחד מהחילופים הללו, שנכנס במקומו של דפאי. וחהורסט כבש אז כדי להפוך את התוצאה ל-1–2, כשהוא נוגח לרשת לאחר מסירה של סטיבן ברחהאוס. ההולנדים המשיכו בחיפוש אחר שער השוויון החיוני, והעצבים התלקחו מאוד עם כמה אזהרות שחולקו. ברחהאוס קיבל כרטיס צהוב כאשר העצבנות בין שתי הקבוצות עלתה.
בדקה ה-88, לאנדרו פארדס עבר עבירה על נתן אקה, לפני שבעט את הכדור החופשי הישר לספסל ההולנדי, מה שהוביל לקטטה גדולה כאשר השחקנים ההולנדים הזועמים התקרבו לפארדס, שנדחף לקרקע על ידי קפטן הולנד וירג'יל ואן דייק. הספסל הארגנטינאי הגיע אז לגבות את השחקן שלו עם דחיפות וצעקות, כאשר פארדס קיבל כרטיס מיידית. התקריות גרמו למתחים לעלות למידה כזו שאפילו מאמן ארגנטינה ליונל סקאלוני הוזהר.
כשנגמר הזמן הרגיל, הוכרזו 10 דקות של תוספת זמן. בדקה ה-100 הוענקה בעיטה חופשית להולנד מחוץ לרחבה, ונתנה לצד הזדמנות אחרונה להשוות את התוצאה. במקום לבעוט בכדור מעל החומה שהקימו שחקני ארגנטינה, הקשר ההולנדי טון קופמיינרס השחיל מסירה עדינה לוחהורסט, שעמד מאחורי החומה וכבש במהירות כדי להשוות את התוצאה ולשלוח את המשחק להארכה.
המשחק > מהלך המשחק > הארכה

לאחר ההלם משער השוויון בדקה האחרונה, שחקני ארגנטינה עברו מיד להתקפה, בניסיון להשיב את היתרון. עם זאת, הגנה נחושה של ההולנדים גרמה לכך שהמשחק נשאר שווה. ארגנטינה לחצה, יצרה כמה הזדמנויות, והגיעה הכי קרוב להבקעת שער כאשר בעיטה של אנסו פרננדס פגעה בקורה. המשחק הסתיים בשוויון לאחר הארכה, ועבר לבעיטות עונשין.
המשחק > מהלך המשחק > בעיטות עונשין

קפטן הולנד ואן דייק לקח את הפנדל הראשון שלהם. בעיטתו לשמאל נחסמה בעצירה של שוער ארגנטינה אמיליאנו מרטינס. מסי שלח את השוער נופרט לצד הלא נכון כדי להכניס את הפנדל שלו בקור רוח, ונתן לארגנטינה יתרון מוקדם של 0–1. מרטינס השתמש אז במספר טקטיקות פסיכולוגיות ואמצעים של משחק כדי להסיח את דעת היריבים ולהאט את בעיטות הפנדל שלהם.
לפני תורו של סטיבן ברחהאוס, מרטינס התחזה להעביר לו את הכדור לפני שהפיל אותו. הבעיטה של ברחהאוס נעצרה על ידי מרטינס. פארדס כבש ונתן לארגנטינה יתרון של 0–2 לאחר שני סיבובים כל אחד. מרטינס בעט את הכדור לצד לפני שטון קופמיינרס בעט את הבעיטה שלו שלו. עם זאת, קופמיינרס כבש, ונתן להולנד את הפנדל הראשון שלה בלילה וצמצם את הפער ל-1–2. היתרון שוחזר על ידי גונסאלו מונטייל, שהפנדל שלו נתן לארגנטינה יתרון של 1–3 ושם את כל הלחץ על הולנד, שאם לא יכבשו את הפנדל הבא יפסידו. וחהורסט כבש את הפנדל שלו, כדי להפחית שוב את הפיגור עבור ההולנדים ל-2–3.
ההולנדים השתמשו אז בטקטיקות משחק פסיכולוגי. שחקנים הולנדים ליוו ודיברו עם פרננדס כדי להרעיד את ביטחונו לפני תורו לבעוט. זה כלל את וחהורסט; לאחר שכבש הוא הלך ישירות לעבר פרננדס והחליף איתו מילים כשהוא התקרב לנקודת הפנדל. פרננדס קיבל אז הזדמנות להעלות את ארגנטינה לחצי הגמר, אך הפנדל שלו הלך רחוק לשמאל והחוצה – החמצה הראשונה של ארגנטינה בקרב הפנדלים, והשאיר את התוצאה על 3-2. לוק דה יונג נאלץ גם הוא לכבוש, ואף על פי שמרטינס דיבר איתו והפריע לו לפני הבעיטה, הוא כבש. הפנדל של דה יונג סימן את השוויון 3-3 עבור הולנד, מה שהוביל לפנדל מכריע חמישי עבור ארגנטינה. כאשר לאוטרו מרטינס החל ללכת ממעגל המרכז, הוא לווה והוטרד על ידי כמה שחקנים הולנדים, במיוחד המגן דנזל דומפריס, שקיבל כרטיס צהוב על התנהגות לא ספורטיבית. לאוטרו מרטינס כבש והבטיח את הניצחון 3–4 ונתן לארגנטינה את הניצחון השני ברציפות על הולנד בפנדלים.
הרכבי המשחק
| 0 | 1 | 2 | 3 | 4 |
| --- | --- | --- | --- | --- |
| 9 בדצמבר 2022   21:00 |  הולנד | 2–2‏ה |  ארגנטינה | האצטדיון האייקוני לוסייל, לוסייל צופים: 88,235 שיפוט: אנטוניו מתאו להוס (ספרד) |
| 9 בדצמבר 2022   21:00 | ואוט וחהורסט  83', 90+11' | (סיקור) | נהואל מולינה  35'   ליונל מסי  73' (פ) | האצטדיון האייקוני לוסייל, לוסייל צופים: 88,235 שיפוט: אנטוניו מתאו להוס (ספרד) |
|   |   | תוצאת פנדלים |   |   |
|   | וירג'יל ואן דייק    סטיבן ברחהאוס    טון קופמיינרס    ואוט וחהורסט    לוק דה יונג  | 3–4 | ליונל מסי    לאנדרו פארדס    גונסאלו מונטייל    אנסו פרננדס    לאוטרו מרטינס  |   |
המשחק > מהלך המשחק > סטטיסטיקות

| סטטיסטיקה | הולנד | ארגנטינה |
| --- | --- | --- |
שערים: 2
| בעיטות | 5 | 15 |
| בעיטות למסגרת | 2 | 6 |
החזקת כדור: 50%
| קרנות | 2 | 8 |
| עבירות | 30 | 18 |
| נבדלים | 1 | 2 |
כרטיסים צהובים: 8
| כרטיסים אדומים | 1 | 0 |
אחרי המשחק

הניצחון פירושו שארגנטינה הדחה את הולנד משני הופעותיה האחרונות במונדיאל. ארגנטינה העפילה לחצי הגמר כדי להתמודד עם קרואטיה, שניצחה ברבע הגמר שלה את ברזיל, גם בפנדלים. עם זאת, הקבוצה הייתה צריכה להסתדר בלי המגנים מרקוס אקוניה וגונזלו מונטיאל, היו צריכים לפספס את הסיבוב הבא בגלל הצטברות של כרטיסים צהובים במהלך הטורניר.
שחקני ארגנטינה לא הראו ספורטיביות לצד ההולנדי מיד לאחר שלאוטרו מרטינסכבש את הפנדל המנצח, כאשר המגן ניקולאס אוטמנדי חיקה את המחווה הקודמת של מסי על ידי כיסוי אוזניים מול השחקנים ההולנדים. אוטמנדי הסביר שתגובתם הייתה בתגובה לניסיונות ההפחדה של השחקנים ההולנדים במהלך קרב הפנדלים. כמה שחקנים הולנדים הגיבו לחגיגות הארגנטינאים על ידי מעורבות בעימות פיזי נוסף, כאשר השופט שלח את דומפריס עם כרטיס צהוב שני ואדום. מסי החליף מילים חמות עם מאמן הולנד לואי ואן חאל לאחר שריקת הסיום. כאשר אמיליאנו מרטינס עזב את המגרש, הוא צעק קללות לעבר ואן חאל והספסל ההולנדי.
אחרי המשחק > תגובות לאחר המשחק

הטלגרף כתב כי הראיונות שלאחר המשחק המשיכו את אופיו ה"תוקפני" של המשחק, כאשר מסי צועק על המחנה ההולנדי כשהוא מדבר. באירוע אחד נראה מסי אומר "¿Qué mirás, bobo? ¿Qué mirás, bobo? Andá pa' allá, bobo," מתורגם בערך ל"מה אתה מסתכל, טיפש? מה אתה מסתכל, טיפש? ללכת לשם, טיפש," לעבר וחהורסט. הרגע עורר באז ברשתות החברתיות, ורבים באינטרנט יצרו ממנו בדיחות. וחהורסט לכאורה רק רצה ללחוץ את ידו של מסי, מה שגרם לכמה כלי תקשורת לראות את ההערות של מסי כלפיו כאלימות מילולית או "לא הוגנת".
מסי יספר לעיתונאים לאחר המשחק שהוא הרגיש לא מכובד על ידי ההערות של ואן חאל לפני המשחק ואמר, "כמה שחקנים הולנדים דיברו הרבה מדי במהלך המשחק". הוא ביקר עוד את הטקטיקות של הולנד במחצית השנייה, ואמר "ואן חאל אומר שהם משחקים כדורגל טוב, אבל מה שהוא עשה היה לשים אנשים גבוהים ולהכות כדורים ארוכים". אמיליאנו מרטינס אמר גם "שמעתי שואן חאל אומר שיש לנו יתרון בפנדלים, ואם הם הולכים לפנדלים הם מנצחים, אני חושב שהוא צריך לסגור את הפה".
למרות הערותיו, מסי התנצל מאוחר יותר על מעשיו במהלך המשחק ולאחריו. הוא כינה אותם תוצאה של כמה רגעי מתח בין שני הצדדים. ואן חאל, שהתפטר מהנבחרת ההולנדית לאחר עזיבת הטורניר, יעורר מחדש את מלחמת המילים כמה חודשים לאחר מכן על ידי ביטוי אמונתו שהטורניר תוכנן מראש עבור ארגנטינה לנצח. עם זאת, קפטן הולנד וירג'יל ואן דייק התרחק מההערות של ואן חאל, ואמר שהוא ושאר השחקנים ההולנדים לא עמדו מאחורי המאמן לשעבר שלהם בעניין זה.